Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
27. novembra 2002
K materiálu č. 8148/2002
K bodu č. 2.	
     

S T A N O V I S K O

k návrhu Protokolu č. 4 Európskej dohody o pridružení týkajúceho sa definície pojmu "pôvodné výrobky" a metód administratívnej spolupráce    

I
Návrh Protokolu č. 4 Európskej dohody o pridružení týkajúceho sa definície pojmu "pôvodné výrobky" a metód administratívnej spolupráce predkladá na rokovanie vlády Slovenskej republiky podpredseda vlády a minister financií SR ako iniciatívny materiál.
II
	Účelom predloženého protokolu je potreba prispôsobenia preferenčných pravidiel pôvodu úpravám v ostatných dohodách o voľnom obchode, najmä s krajinami eurozóny. Colné právo pritom patrí medzi priority aproximácie práva upravené v článku 70 Európskej dohody o pridružení.
III
Návrh Protokolu č. 4 je medzinárodnou hospodárskou zmluvou všeobecnej povahy, na ktorej vykonanie nie je potrebný zákon. Je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a v súlade s článkom 7 ods. 5 Ústavy SR má prednosť pred zákonmi.
IV
	Predkladateľ zapracoval do predloženého návrhu Protokolu č. 4 pripomienky SIAP ÚV SR z medzirezortného pripomienkového konania i z rokovania Legislatívnej rady vlády SR, zo dňa 19. novembra 2002. Zapracované zmeny, ktoré predkladateľ vykonal, však nie sú obsiahnuté v predloženom materiáli pod číslom 8148/2002. Informáciu o vykonaných zmenách predkladateľ doručil SIAP ÚV SR elektronickou formou, dňa 22.11.2002. Na základe uvedenej informácie o vykonaných zmenách neuplatňujeme voči predloženému návrhu Protokolu č. 4  žiadne ďalšie pripomienky.

Bratislava	21.11.2002	
Vypracoval:	JUDr. Ronald Strehár, Zuzana Pavelková
	
Tel.:	57295646

JUDr. Mária Krošlákovágenerálna riaditeľka